สอบถามครับ แพทย์ได้ให้การฉีด onsia รักษาอาการแพ้ท้องในไตรมาสแรก ยานี้จะปลอดภัยต่อทารกในครรภ์มากน้อยแค่ไหนครับผม จากการหาข้อมูลในเน็ตแล้วไม่ค่อยสบายใจเลยครับ
สวัสดีค่ะ อาการแพ้ท้องเป็นอาการที่เกิดจากระดับฮอร์โมนที่สร้างจากรกหรือฮอร์โมน HCG สูงขึ้นมากอย่างรวดเร็วในช่วงไตรมาศแรกของการตั้งครรภ์การรักษาการแพ้ท้องนั้น อาจใช้ยากลุ่มวิตามินบี ซึ่งปลอดภัยต่อทารก หรือยาแก้คลื่นไส้อาเจียนชนิดต่างๆได้หากมีอาการเป็นมาก ร่วมกับต้องตรวจเลือดและปัสสาวะดูว่าไม่มีภาวะขาดน้ำที่ต้องได้สารน้ำร่วมไปด้วยโดย onsia หรือ ondansetron เป็นยาลดอาการคลื่นไส้ที่มีประสิทธิภาพดี และยังไม่เคยมีรายงานว่าทำให้เกิดความผิดปกติของทารกในครรภ์ แต่อย่างไรก็ตามควรใช้ในปริมาณที่พอดีภายใต้การดูแลของแพทย์ และถ้าอาการดีขึ้นแล้ว อาจจะเปลี่ยนเป็นยากิน หรือยากลุ่มวิตามินบีแทนก็ได้เช่นกัน